CELEX: 62020TB0146
Language: et
Date: 2020-05-04 00:00:00
Title: Kohtuasi T-146/20 R: Üldkohtu presidendi 4. mai 2020. aasta määrus – Csordas jt versus komisjon (Ajutiste meetmete kohaldamine – Avalik teenistus – Komisjoni personalikomitee Luksemburgi kohaliku sektsiooni valimised – Nõuetelevastavus – Institutsiooni järelevalvekohustus – Ajutiste meetmete kohaldamise taotlus – Fumus boni iurise puudumine)

22.6.2020   
            
            
               ET
            
            
               Euroopa Liidu Teataja
            
            
               C 209/29
            
         
      Üldkohtu presidendi 4. mai 2020. aasta määrus – Csordas jt versus komisjon
      (Kohtuasi T-146/20 R)
      (Ajutiste meetmete kohaldamine - Avalik teenistus - Komisjoni personalikomitee Luksemburgi kohaliku sektsiooni valimised - Nõuetelevastavus - Institutsiooni järelevalvekohustus - Ajutiste meetmete kohaldamise taotlus - Fumus boni iurise puudumine)
      (2020/C 209/39)
      Kohtumenetluse keel: prantsuse
      
         Pooled
      
      
         Hagejad: Annamaria Csordas (Luxembourg, Luksemburg), Adrian Sorin Cristescu (Luxembourg), Jean Putz (Esch-sur-Alzette, Luksemburg), Miguel Vicente-Nunez (Luxembourg) (esindaja: advokaat M.-A. Lucas)
      
         Kostja: Euroopa Komisjon (esindajad: D. Milanowska, T. Lilamand ja T. Bohr)
      
         Ese
      
      ELTL artikli 270 ja Euroopa Liidu ametnike personalieeskirjade artikli 91 lõike 4 alusel esitatud nõue esimese võimalusena ühelt poolt peatada järgmiste aktide täitmine: esiteks valimisjaoskonna 26. novembri 2019. aasta teatis, milles tehti teatavaks komisjoni personalikomitee Luksemburgi kohaliku sektsiooni valmiste tulemused; teiseks komisjoni 28. novembri 2019. aasta otsus, mis käsitles komisjonisiseste ametiühingute või kutseorganisatsioonide representatiivsuse arvutust; kolmandaks komisjoni personalikomitee Luksemburgi kohaliku sektsiooni 2019. aasta novembri valmiste järgne mandaat; neljandaks, komisjoni personalikomitee Luksemburgi kohaliku sektsiooni poolt esindajate määramine komisjoni kesksesse personalikomiteesse; viiendaks, kõik otsused, mis käsitlevad täiendavate ressursside andmist komisjoni personali esindajatele; ning teiselt poolt teha komisjonile ettekirjutus jätta ametiaega lõpetav personalikomitee ametisse kuni põhimenetluses kohtuotsuse kuulutamiseni, piirates tema mandaati üksnes pooleliolevate küsimustega, ning teise võimalusena, teha komisjonile ettekirjutus ühelt poolt piirata komisjoni personalikomitee Luksemburgi kohaliku sektsiooni 2019. aasta novembri valmiste järgset mandaati pooleliolevate küsimustega ja teiselt poolt teha sellele kohalikule sektsioonile korraldus määrata komisjoni kesksesse personalikomiteesse Union syndicale Luxembourg’i üles seatud esindajad.
      
         Resolutsioon
      
      
                  1.
               
               
                  Jätta ajutiste meetmete kohaldamise taotlus rahuldamata.
               
            
                  2.
               
               
                  Otsustada kohtukulude kandmise üle edaspidi.